TULTA JERUSALEMISTA
Shalom rakkaat veljet ja sisaret!
Tänään avaan teille erityislaatuista aiheitta, Israelia.
Kuulin tänään uutisen, -
että toisin kuin muut valuutat, shekeli vahvistuu.
Sen kerrottiin vahvistuvan edelleenkin.
Rukoilin ja ihmettelin sitä, miksi se tapahtuu.
Sain ilmoituksen siitä, että kaikki mitä Jumala on puhunut Israelista, -
Jumala toteuttaa ajallaan.
Jumala lupasi vahvistaa Israelia -
ja antaa sille herätyksen.
Se herätys koskee kaikkia elämänalueita, -
etenkin taloutta.
Meillä on toki paljon ongelmia.
Nuoret eivät pysty ostamaan asuntoja, ja köyhyys on suuri ongelma.
Voimme kuitenkin olla varmoja siitä, että Jumala toteuttaa aina Sanansa.
Monet profetiat eivät toteudu siksi, -
että Jumala peruuttaa ne ihmisten parannuksenteon tähden.
Tämä tulee ilmi Joonan kirjassa: -
Joona 1:1: "Joonalle, Amittain pojalle, tuli tämä Herran sana: -
'Nouse, mene Niiniveen, siihen suureen kaupunkiin, -
ja saarnaa sitä vastaan; -
sillä heidän pahuutensa on noussut minun kasvojeni eteen'."
Joona lopulta meni ja saarnasi Jumalan Sanaa, -
ja Ninive teki parannuksen.
Silloin Jumala peruutti kaupunkia koskevan profetian, -
koska Hän on pitkämielinen ja suuri armossa ja totuudessa.
On myös profetioita, jotka eivät koskaan peruunnu, -
profetioita Israelin tulevaisuudesta ja Jerusalemin jälleenrakentamisesta.
Luetaanpa 4. Mooseksen kirjasta, -
mitä tapahtui, kun Mooses oli tuonut kansan Egyptistä autiomaahan.
Tämäkin on profeetallinen sana.
4. Moos. 23:18: "Niin hän puhkesi lausumaan ja sanoi: -
'Nouse, Baalak, ja kuule! Kuuntele minua, sinä Sipporin poika!
Ei Jumala ole ihminen, niin että hän valhettelisi, -
eikä ihmislapsi, että hän katuisi.
Sanoisiko hän jotakin eikä sitä tekisi, puhuisiko jotakin eikä sitä täyttäisi?
Katso, minä olen saanut tehtäväkseni siunata: -
hän on siunannut, enkä minä voi sitä peruuttaa.
Ei havaita vaivaa Jaakobissa eikä nähdä onnettomuutta Israelissa; -
Herra, hänen Jumalansa, on hänen kanssansa, -
riemuhuuto kuninkaalle kaikuu siellä."
Nämä sanat saattoivat Israelia sen hajaannuksen aikana, -
kaikista vaikeuksista huolimatta.
Nämä profeetalliset sanat -
säätivät Israelin kohtalon.
Nämä sanat vahvistivat Israelin kansaa, Jumalan kansaa, -
läpi sukupolvien.
Tämä on Jumalan asenne kansaansa kohtaan.
Tästä puhuu toinenkin mielenkiintoinen kohta.
Jes. 61:n sanat ovat tuttuja kristityille, -
Messiaan seurakunnille.
Luuk. 4:18 kertoo, -
että Jeshua avasi synagogassa Jesajan kirjan, -
luki nämä Jesajan sanat ja sanoi, -
että tänä päivänä tämä kirjoitus on käynyt toteen, -
sillä nämä sanat kertovat Hänestä.
Meidän on nyt luettava tätä tekstiä pidemmälle, -
kuin mitä Jeshua silloin luki.
Hän luki ne sanat, jotka koskivat sitä aikaa.
Hän tuli Messiaana ja teki paljon ihmeitä.
Vielä tänäänkin Jumala avaa sokeiden silmät ja kuurojen korvat.
Mykät alkavat puhua.
Näemme ihmeitä Messias Jeshuan voitelun ansiosta.
Meidän on ymmärrettävä eräs toinenkin asia.
Messias Jeshuan voitelu toimii myös Jerusalemin rakentamisessa, -
Israelin kansan paluussa maahansa ja sen vahvistumisessa.
Se voitelu vaikuttaa talouteen, juutalaisten maahanmuuttoon -
ja jopa politiikkaan.
Näin uskon.
Kuten sanoin, ongelmia on silti. Ei kaikki ole täydellistä.
Siinä on kuitenkin nähtävissä Messiaan voitelun prosessi.
Jes. 61:4―11: "Ja he rakentavat jälleen ikivanhat rauniot, -
kohottavat ennalleen esi-isien autiot paikat; -
ja he uudistavat rauniokaupungit, -
jotka ovat olleet autiot polvesta polveen.
Vieraat ovat teidän laumojenne paimenina, -
muukalaiset teidän peltomiehinänne ja viinitarhureinanne.
Mutta teitä kutsutaan Herran papeiksi, sanotaan Jumalamme palvelijoiksi; -
te saatte nauttia kansain rikkaudet ja periä heidän kunniansa.
Häpeänne hyvitetään teille kaksin kerroin, -
ja pilkatut saavat riemuita osastansa.
Niin he saavat kaksinkertaisen perinnön maassansa; -
heillä on oleva iankaikkinen ilo.
Sillä minä, Herra, rakastan oikeutta, vihaan vääryyttä ja ryöstöä; -
ja minä annan heille palkan uskollisesti -
ja teen heidän kanssansa iankaikkisen liiton.
Heidän siemenensä tulee tunnetuksi kansain keskuudessa -
ja heidän jälkeläisensä kansakuntien keskellä; kaikki, jotka näkevät heitä, -
tuntevat heidät Herran siunaamaksi siemeneksi.
Minä iloitsen suuresti Herrassa, -
minun sieluni riemuitsee minun Jumalassani, -
sillä hän pukee minun ylleni autuuden vaatteet -
ja verhoaa minut vanhurskauden viittaan, yljän kaltaiseksi, -
joka kantaa juhlapäähinettä niinkuin pappi, -
ja morsiamen kaltaiseksi, joka on koruillansa kaunistettu.
Sillä niinkuin maa tuottaa kasvunsa -
ja niinkuin kasvitarha saa siemenkylvönsä versomaan, -
niin saattaa Herra, Herra versomaan vanhurskauden -
ja kiitoksen kaikkien kansojen nähden."
Jumala lupaa tehdä sen.
Jeshuan voitelu, Hänen päällään oleva Pyhä Henki, -
jatkaa sitä työtä edelleen.
Hän ei ainoastaan avaa sokeiden silmiä ja kuurojen korvia.
Hän ei tee vain parantumisen ihmeitä, -
vaan myös Jerusalemin ja Israelin jälleenrakentamisen ihmeitä.
Uskon, että Jumalan Sana on totta.
Mitä meidän sitten on tehtävä?
Sitä voitte kysyä itseltänne tai minulta, -
ette täällä studiossa, mutta voitte kirjoittaa minulle.
Vastaan kysymykseen.
Viisaat investoivat aina kasvuun ja kehitykseen.
Meidän on siis investoitava Israeliin -
voimiamme, rukouksiamme, hyvyyttämme ja varojamme.
Ystävät, olkaa Jumalan puolella!
Kun Jumala rakentaa jotain, hän kutsuu omiaan mukaan.
Jumala haluaa siten siunata meitä.
Olen oppinut elämässäni erään säännön.
Aina kun näen Jumalan rakentavan jotain, osallistun siihen heti.
Siinä on siunaus.
Luetaan vielä yksi kohta.
Se on tämän viikon lukukappale.
2. Moos. 25.
2. Moos. 25 on tämän viikon lukukappale, -
joka luetaan sapattina synagogissa -
ja myös messiaanisissa seurakunnissa.
2. Moos. 25:1: -
"Ja Herra puhui Moosekselle sanoen: -
'Sano israelilaisille, että he kokoavat anteja minulle; -
jokaiselta, jonka sydän on siihen altis, ottakaa vastaan anti minulle.'"
Hepreaksi tämä kuulostaa oudolta, -
mutta täytyy ymmärtää, mistä tässä puhutaan.
Sen sijaan, että Jumala käskisi "antamaan" lahjoja, -
Hän käskeekin "ottamaan" niitä.
Kun siis annamme sitä, mitä Jumala haluaa, -
saamme sen oikeastaan itsellemme.
Kun siis investoimme siihen, mihin Jumala tahtoo meidän investoivan, -
investoimme taivaalliseen pankkiimme.
En tarkoita vain rahaa, -
vaan myös rukouksia ja vaivannäköä.
Rahasta käytetään hepreassa myös sanaa damim, -
joka tulee sanasta dam, "veri".
Ihmisen elämä on veressä.
Se, että ihminen tekee työtä, uhraa aikaansa -
ja antaa rahoistaan lahjan Herralle, -
on erittäin tärkeää.
Myöhemmin tuossa lukukappaleessa -
Jumala käskee antamaan "puoli sekeliä".
"Puoli"-sanan, machatsit, keskellä on tsadik-kirjain.
Kirjaimen nimi tulee sanasta tsedaka, "vanhurskaus" ja "anti".
Sen molemmin puolin ovat kirjaimet chet ja jud, eli chai, "elämä".
Kauimmaisena taas ovat mem ja tav, eli mavet, "kuolema".
Kuolema on siis kaukana niistä, jotka antavat vanhurskauden lahjoja.
Heillä on elämä.
Sananlaskujen mukaan vanhurskaus pelastaa kuolemalta.
Jumala kutsuu omiaan, palvelijoitaan ja lapsiaan, -
osallistumaan Jerusalemin ja Israelin rakentamiseen.
Hän kutsuu meitä siksi, että tahtoo siunata meitä.
Hän sanoo: "Ottakaa anteja minulle."
Kun siis annat Jumalalle ja teet, mitä Jumala käskee, -
otat sen oikeastaan itsellesi ja kasvatat hengellistä tiliäsi.
"Ottakaa anteja minulle."
Nyt Jumala rakentaa Israelia.
Voimme palata maahamme, eli tehdä alijan.
Voimme auttaa messiaanisia seurakuntia.
Voimme osallistua monin tavoin.
Tärkeintä Jumalan lapsille on rukoilla.
Rukous on hyvin tuntuva ja tärkeä asia.
Rukous tuo voimaa maan päälle.
Rukoilemme, että se, mitä Jumala on aloittanut, -
tulisi onnistuneesti päätökseen.
Jumala tietysti onnistuu siinä, -
mutta kun investoimme siihen rukouksemme, -
olen varma siitä, että Jumalan enkelit toimivat.
Luetaan vielä eräs tuttu kohta.
Lukukappale Lech lecha, "Lähde", 1. Moos. 12:1: -
"Ja Herra sanoi Abramille: 'Lähde maastasi, suvustasi ja isäsi kodista -
siihen maahan, jonka minä sinulle osoitan.
Niin minä teen sinusta suuren kansan, siunaan sinut -
ja teen sinun nimesi suureksi, ja sinä olet tuleva siunaukseksi.
Ja minä siunaan niitä, jotka sinua siunaavat, -
ja kiroan ne, jotka sinua kiroavat, -
ja sinussa tulevat siunatuiksi kaikki sukukunnat maan päällä.'"
Tässä on vielä yksi tärkeä periaate.
Jumala lupaa siunata sitä, joka siunaa Abrahamia.
Kuulin, että USA:n presidentti Donald Trumpin -
ensimmäisen kuukauden aikana -
velka vähentyi jo 12 miljardilla dollarilla.
Se voi olla hänen omaa ansiotaan, mutta ei vain sitä.
Haluan tuoda esiin -
kaksi periaatetta.
Ensinnäkin kaikkein tärkein: -
hän puhuu Jumalan oikeuden puolesta.
Hän haluaa tehdä jotain kansan hyväksi.
Jumalan oikeudella tarkoitan Jumalan valtakunnan periaatteita.
Tiedän että monet vihaavat häntä. Vihatkoon vain!
Nämä ovat kuitenkin käytännön tosiasioita.
Toinen asia on, että hän tukee Israelia.
Kun Israelin pääministeri Benjamin Netanjahu tapasi hänet, -
ilmapiiri oli hyvin lämmin.
Hän on todellakin osoittanut tukevansa Israelia.
Uskon Jumalan siksi siunaavan häntä ja hänen kansaansa.
Kun Barack Obama astui virkaansa, -
velka kasvoi yli sadalla miljardilla dollarilla.
Kun Donald Trump astui virkaansa, se väheni 12 miljardilla dollarilla.
Se on hienoa! Se opettaa meille jotain.
Maailma on tullut hulluksi. Se on täynnä pelkoa ja pimeyttä.
Maailma vastustaa Jumalan valtakunnan periaatteita.
Se puhuu "vapaudesta".
Kannatan sananvapautta ja mielipiteenvapautta, -
mutta kun kerron, mihin uskon, -
en pidä siitä, että minun sanotaan seonneen.
Maailma vastustaa Jumalan valtakunnan periaatteita ja Israelia.
Oletteko huomanneet, -
että kun ihmiset vastustavat todellista kristinuskoa, -
Jumalan valtakunnan periaatteita ja todellista uskoa, -
selviää pian, että he vastustavat myös Israelia?
Riippumatta siitä, missä he ovat, myös Israelin sisällä.
Se on mielenkiintoista!
Ihmiset pelkäävät kovasti menettävänsä vapautensa, -
vaikka he ovat pimeyden orjia.
Miten ihminen voi menettää sen, jota ei ole?
Eihän pimeyden orja voi menettää enää mitään!
Meidän, Jumalan lasten, liiton lasten, on tärkeä ymmärtää, -
että Jumala haluaa herättää kaikki kansat.
Se herätys liittyy Israelin kansaan.
Se liittyy lopun aikojen tapahtumiin täällä Israelissa.
Tiedämmehän varmasti elävämme lopun aikoja.
Ei tarvitse olla profeetta tietääkseen sen.
Vaikka ette edes lukisi Raamattua, näette nämä hirvittävät tapahtumat.
Näin ei voi jatkua.
Siksi on palattava Lähteeseen, -
Häneen, joka on luonut kaiken.
Hän voi siis myös korjata kaiken.
Jumala pystyttää jälleen, eli jälleenrakentaa, -
Daavidin sortuneen majan.
Siis Daavidin kuningaskunnan. Missä Daavid hallitsi?
Seitsemän vuotta Hebronissa -
ja sitten 33 vuotta Jerusalemissa.
Daavidin kuningaskunta tulee siis takaisin.
Melkein 70 vuotta sitten -
Israelin valtio julistettiin perustetuksi -
demokraattiseksi juutalaisvaltioksi.
Tiedämme, veljet ja sisaret, -
että tähän asti Jumala on tuonut kansaansa takaisin maahansa.
Olen varma siitä, ettei hajaannusta enää tule.
Hän ei enää hajota meitä pois täältä.
Hän sitoo meidät yhteen -
ja antaa meille uuden sydämen ja uuden hengen.
Mitä meidän, en sano "teidän", vaan meidän, -
Messias Jeshuaan uskovien, on tehtävä?
Rukoilla, tehdä työtä, palata Israeliin, tukea Israelia -
ja lahjoittaa Israeliin.
Uskon, että suurin osa teistä tekeekin niin.
Jos ette vielä tee niin, alkakaa tehdä!
Miten? Rukoilkaa, niin Jumala ilmoittaa sen teille!
Liittykää niihin, jotka jo tekevät jotain.
Toinen asia.
Sanon teille, jotka teette niin: te saatte palkkanne.
Jumala ei jää kenellekään velkaa.
Tiedän, että teette sen rakkaudesta.
Teette sen kuuliaisuudesta Jumalalle.
Saamme kuitenkin niittää sitä, mitä kylvämme.
Jos kylvämme Hengen pellolle, niitämme iankaikkista elämää.
Tahdon vahvistaa teitä.
Suuri sadonkorjuu tulee elämäänne.
Jumala antaa teille -
hengellisen sateen, herätyksen.
Elämäänne, perheeseenne, seurakuntaanne ja maahanne.
Uskon, että Jumala tekee sen.
Jumala siunaa sitä, joka siunaa Abrahamia.
"Ja minä siunaan niitä, jotka sinua siunaavat, -
ja kiroan ne, jotka sinua kiroavat, -
ja sinussa tulevat siunatuiksi kaikki sukukunnat maan päällä."
Miten kaikki sukukunnat ovat jo tulleet siunatuiksi?
Messiaassa Jeshuassa.
Ennen kansat eivät tunteneet elävää Jumalaa.
He elivät oman mielensä mukaan, kuten Ef. 2 sanoo.
He noudattivat lihansa mielitekoja.
Kun Jeshua Messias tuli, -
ja he ottivat Hänet vastaan, Hän antoi heidän syntinsä anteeksi.
Hän antoi heille Jumalan valtakunnan.
Hän antoi siunauksen, armon ja totuuden -
ja liitti heidät kansansa Israelin lupauksiin.
Kiittäkäämme siitä elävää Jumalaa, taivaallista Isäämme!
Uskomme ja kiitoksemme johdattavat meidät aina -
uskon tekoihin.
Niinpä, rakkaat veljet ja sisaret, kun hyvää teette, älkää lannistuko, -
sillä ajan tullen saatte niittää siitä, Jeshua Messiaan nimessä.
Sadonkorjuu tulee.
Gal. 6.
Kiitos Herralle!
Gal. 6:7: -
"Älkää eksykö, Jumala ei salli itseänsä pilkata; -
sillä mitä ihminen kylvää, sitä hän myös niittää.
Joka lihaansa kylvää, se lihasta turmeluksen niittää; -
mutta joka Henkeen kylvää, se Hengestä iankaikkisen elämän niittää.
Ja kun hyvää teemme, älkäämme lannistuko, -
sillä me saamme ajan tullen niittää, jos emme väsy."
Emme saa lannistua ja sanoa, että se ei toimi.
Emme saa lannistua.
"Sentähden, kun meillä vielä aikaa on, tehkäämme hyvää kaikille, -
mutta varsinkin uskonveljille."
Älkää lannistuko, jatkakaa rukoilemista, työtä ja antamista!
Jatkakaa sitä hyvää, jonka olette aloittaneet!
Jumala antaa teille sen hedelmän.
Se kasvaa elämässänne, ja saatte nauttia siitä.
Siitä halusin puhua tänään.
Kiitos Herralle! Siunaan teitä ja rukoilen puolestanne -
Jeshua Messiaan nimessä.
Isä Jumala, Jeshua Messiaan Isä, -
avaa heidän sydämensä silmät näkemään, -
mitä olet heille valmistanut.
Rukoilen Jeshuan nimessä, että valaisisit heidän sydämensä, -
antaisit herätyksen heidän sydämiinsä, -
heidän perheisiinsä ja seurakuntiinsa, -
jotta he näkisivät suuruutesi.
Isä, paranna jokainen, joka tarvitsee parantumista.
Siunaan heitä Jeshua Messiaan nimessä.
Herra siunatkoon sinua ja varjelkoon sinua.
Herra valistakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi ja antakoon sinulle rauhan.
Shalom Jerusalemista!
Suomennos: Hannele Lehtoranta